wannaphong/clean_thaiwikipedia huggingface dataset:
# ภาวะภูมิต้านตนเอง
ภาวะภูมิต้านตนเอง  เกิดจากความล้มเหลวของระบบภูมิคุ้มกันทำให้ร่างกายไม่สามารถรับรู้ได้ว่าส่วนหนึ่งๆ เป็นส่วนหนึ่งของร่างกายตัวเอง ทำให้ระบบภูมิคุ้มกันมีการตอบสนองต่อเซลล์และเนื้อเยื่อของตัวเอง โรคที่เกิดจากความผิดปกติทางภูมิคุ้มกันเช่นนี้เรียกว่าโรคภูมิต้านตนเอง

 แหล่งข้อมูลอื่น 
 The Autoimmunity Blog
 Autoimmunity – an Introduction Learning Unit on Chemgaroo
 American Autoimmune Related Diseases Association: a nonprofit advocacy
 Immune Tolerance Network: a research-oriented resource
 Nobel Prize The 1960 Nobel Prize in Physiology or Medicine was awarded to Frank M. Burnet and Peter B Medawar.
  Autoimmunity can be caused by environmental toxins
 The Immunology Database and Analysis Portal - an NIAID-funded database resource of reference and experiment data covering the entire immunology domain

Category:วิทยาภูมิคุ้มกัน
 
Category:ระบบภูมิคุ้มกัน
# บึงกาฬ (แก้ความกำกวม)
บึงกาฬ อาจหมายถึง
 จังหวัดบึงกาฬ
 อำเภอเมืองบึงกาฬ
 อำเภอไชยบุรี
 เทศบาลเมืองบึงกาฬ
 โรงเรียนบึงกาฬ
# จัตุรัสทาห์รีร์
จัตุรัสตะหฺรีร์ (; หมายถึง "จัตุรัสการปลดปล่อย") เป็นจัตุรัสสาธารณะขนาดใหญ่ในกรุงไคโร ประเทศอียิปต์  เดิมถูกเรียกว่า จัตุรัสอิสมาอีลิยยะหฺ หลังจากผู้ปกครองสมัยคริสต์ศตวรรษที่ 19 อิสมาอิล ปาชา ผู้ซึ่งมอบหมายให้ก่อสร้างรูปแบบ "กรุงปารีสริมฝั่งแม่น้ำไนล์" ขึ้นเป็นเขตใหม่ของเมือง ภายหลังการปฏิวัติอียิปต์ ค.ศ. 1919 จัตุรัสดังกล่าวได้กลายมาเป็นที่รู้จักกันอย่างกว้างขวางว่า จัตุรัสตะหฺรีร์ (การปลดปล่อย) แต่จัตุรัสยังไม่ได้ถูกเปลี่ยนชื่ออย่างเป็นทางการจนกระทั่งการปฏิวัติอียิปต์ ค.ศ. 1952 ซึ่งเปลี่ยนแปลงการปกครองจากราชาธิปไตยภายใต้รัฐธรรมนูญมาเป็นสาธารณรัฐ
# การลงประชามติรัฐธรรมนูญอียิปต์ พ.ศ. 2554
การลงประชามติรัฐธรรมนูญอียิปต์ พ.ศ. 2554 มีขึ้นในวันที่ 19 มีนาคม พ.ศ. 2554 ภายหลังการปฏิวัติอียิปต์ พ.ศ. 2554 มีผู้มีสิทธิ์มากกว่า 14 ล้านคน (77%) ลงมติเห็นชอบ ขณะที่ราว 4 ล้านคน (23%) คัดค้านการเปลี่ยนแปลงรัฐธรรมนูญ ผู้ออกมาใช้สิทธิ์ลงประชามติมีเพียง 41% จากทั้งหมด 45 ล้านคนเท่านั้น

การปฏิรูปรัฐธรรมนูญที่ได้รับความเห็นชอบนี้รวมไปถึงการจำกัดการดำรงตำแหน่งของประธานาธิบดีให้เหลือมากสุดเพียงสองวาระ วาระละสี่ปีเท่านั้น การควบคุมดูแลการเลือกตั้งของฝ่ายตุลาการ การกำหนดให้ประธานาธิบดีจะต้องแต่งตั้งรองประธานาธิบดี คณะกรรมการร่างรัฐธรรมนูญฉบับใหม่ภายหลังการเลือกตั้งสมาชิกรัฐสภา และกำหนดให้ผู้ลงสมัครรับเลือกตั้งประธานาธิบดีสามารถลงสมัครได้ง่ายขึ้น โดยมีประชากรลงชื่อ 30,000 คน จากอย่างน้อย 15 จังหวัด สมาชิกสภานิติบัญญัติ 30 คน หรือการเสนอชื่อโดยพรรคการเมืองซึ่งมีที่นั่งอย่างน้อยหนึ่งที่ในสภานิติบัญญัติ

การปฏิรูปดังกล่าวได้รับการรับรองจากทั้งสองฝ่ายว่าเป็นการเพิ่มการป้องกันประชาธิปไตย แต่ผู้คัดค้านโต้แย้งว่าหลักการต่าง ๆ ยังคงไม่ได้ไม่ไกล และการเลือกตั้งจัดขึ้นเร็วเกินไปซึ่งอาจเอื้อประโยชน์แก่กลุ่มผู้คัดค้าน ภราดรภาพมุสลิม และสมาชิกของอดีตพรรคประชาธิปไตยแห่งชาติ ซึ่งปกครองอียิปต์ภายใต้ฮอสนี มุบารัก ผู้สนับสนุนยังอ้างถึงความกังวลที่ว่าการรอนานเกินไปอาจเพิ่มโอกาสให้ฝ่ายทหารกลับมาทวงคืนอำาจหรือความเสี่ยงต่อความไร้เสถียรภาพก่อนการเลือกตั้ง

การเลือกตั้งสมาชิกสภานิติบัญญัติกำหนดให้จัดขึ้นภายในหกเดือนข้างหน้า โดยกลุ่มที่กำลังทำงานเพื่อก่อตั้งพรรคการเมืองใหม่หลายกลุ่ม ได้เริ่มทำการหาเสียงแล้ว

 ประวัติ 
thumb

รัฐธรรมนูญอียิปต์ฉบับ พ.ศ. 2514 ถูกยับยั้งโดยสภากองทัพสูงสุดเมื่อวันที่ 13 กุมภาพันธ์ พ.ศ. 2554 สองวันหลังจากการลาออกของฮอสนี มุบารัก ทางสภาได้จัดตั้งคณะกรรมการตุลาการขึ้นเพื่อร่างข้อแปรบัญญัติเพื่อปูทางสำหรับการเลือกตั้งสมาชิกรัฐสภาและประธานาธิบดีต่อไป

หากผลการลงประชามติส่วนใหญ่ไม่เห็นด้วยกับร่างรัฐธรรมนูญดังกล่าว รัฐธรรมนูญฉบับ พ.ศ. 2514 จะถูกทำให้เป็นโมฆะ และรัฐธรรมนูญฉบับใหม่จะถูกร่างขึ้นก่อนหน้าการเลือกตั้ง ซึ่งคาดว่าน่าจะขยายเวลาที่คาดการณ์ไว้ของช่วงถ่ายโอนอำนาจจนกระทั่งการเลือกตั้งไปจนถึง พ.ศ. 2555

 ผลการลงประชามติ
# เขาโบรโม
เขาโบรโม  เป็นภูเขาไฟตั้งอยู่ในอุทยานแห่งชาติโบรโมเติงเกอร์เซอเมรู เป็นส่วนหนึ่งของมวลเขาสูงเติงเกอร์ในจังหวัดชวาตะวันออก ประเทศอินโดนีเซีย ยอดภูเขาไฟนี้มีความสูง 2,329 เมตร ซึ่งไม่ได้เป็นยอดเขาที่สูงที่สุด แต่เป็นแหล่งท่องเที่ยวยอดนิยมของนักท่องเที่ยว Mount Bromo Tourism - The Most Popular And Well Known In East Java เนื่องจากความสูงไม่มากนัก และเดินทางถึงยอดเขาได้โดยง่าย

ชื่อ โบรโม มาจากตัวสะกดในภาษาชวาของคำว่า "พรหม" ซึ่งเป็นพระนามของเทพเจ้าในศาสนาฮินดูMystic of bromo ในเดือนธันวาคมของทุกปีจะมีเทศกาล Yadnya Kasada ชนชาวพื้นเมืองจะเดินเท้าขึ้นไปบนปากปล่องภูเขาไฟ และประกอบพิธีเซ่นไหว้เทพเจ้าโดยการโยนอาหาร ดอกไม้ และสัตว์บูชายัญลงในแอ่งภูเขาไฟThe Glorious Bromo

เขาโบรโมเป็นภูเขาไฟที่ยังไม่ดับ การปะทุครั้งล่าสุดเกิดขึ้นใน พ.ศ. 2547 และตั้งแต่ช่วงปลาย พ.ศ. 2553 ต่อเนื่องมาจนถึงปัจจุบันBromo still erupting: Volcanologists  The Jakarta Post 2011-3-16
# ชาวเบตาอิสราเอล
ชาวเบตาอิสราเอล (ภาษาฮีบรู: בֵּיתֶא יִשְׂרָאֵל‎‎ - Beyte (beyt) Israel, ภาษากืออึซ: ቤተ እስራኤል - Bēta 'Isrā'ēl, modern Bēte 'Isrā'ēl, EA: "Betä Əsraʾel", บ้านของอิสราเอล") หรือชาวยิวเอธิโอเปีย (ภาษาฮีบรู: יְהוּדֵי ‏אֶ‏תְיוֹ‏פְּ‏יָ‏ה‎‎: yehudei itiyopya, ภาษากืออึซ: "የኢትዮጵያ አይሁድዊ", ye-Ityoppya Ayhudi), เป็นชื่อของชุมชนชาวยิวที่อาศัย ในบริเวณของจักรวรรดิอัคซุมหรือจักรวรรดิเอธิโอเปีย (ฮาเบซหรืออบิสซิสเนีย) ซึ่งปัจจุบันถูกแบ่งเป็นเขตอัมฮาราและทือกรึญญา

ชาวเบตาอิสราเอลอาศัยอยู่ทางเหนือและตะวันตกเฉียงเหนือของเอธิโอเปีย มีหมู่บ้านอย่างน้อย 500 หมู่บ้าน กระจายในเขตปกครองของชาวคริสต์และมุสลิม ส่วนใหญ่อาศัยอยู่หนาแน่นบริเวณทะเลสาบทานา และทางเหนือของทะเลสาบในติเกร กอนเดอร์ และเวลโล มีส่วนน้อยอาศัยอยู่ในเมืองกอนเดอร์และแอดดิส อะบาบาJewish Communities in the Nineteenth and Twentieth Centuries - Ethiopia. Ben-Zvi Institute. p. VII

เกือบทั้งหมดของชุมชนชาวเบตาอิสราเอลในเอธิโอเปียมากกว่า 120,000 คนอาศัยอยู่ในอิสราเอลภายใต้กฎหมายของการอพยพกลับซึ่งจะทำให้ชาวยิวและผู้ที่มีพ่อแม่หรือปู่ย่าตายายเป็นชาวยิวและคู่สมรสของพวกเขามีสิทธิที่จะตั้งถิ่นฐานในอิสราเอลและได้รับสัญชาติ รัฐบาลอิสราเอลได้ดำเนินการช่วยเหลือชาวเบตาอิสราเอลส่วนใหญ่โดยเฉพาะอย่างยิ่งในระหว่างปฏิบัติการโมเสส(พ.ศ. 2527) และปฏิบัติการโซโลมอน (พ.ศ. 2534) การย้ายถิ่นของพวกเขาเกิดขึ้นเมื่อเกิดสงครามกลางเมืองและความอดอยากคุกคามประชากรชาวยิวในประเทศเอธิโอเปีย การอพยพได้เกิดขึ้นอย่างต่อเนื่องจนถึงปัจจุบัน ทุกวันนี้ชาวเบตาอิสราเอล 81,000 คน เกิดในเอธิโอเปียในขณะที่ 38,500 คนหรือ 32% เกิดในอิสราเอล  .  Ha'aretz. การดูดกลืนชาวเอธิโอเปียเข้าสู่สังคมอิสราเอลเป็นเครื่องหมายของความพยายามที่ประสบความสำเร็จในการรวมกลุ่มคนผิวสี ให้เป็นพลเมืองเท่าเทียมกับ คนส่วนใหญ่ของประเทศที่เป็นคนผิวขาว .Rebhun, Uzi,  Jews in Israel: contemporary social and cultural patterns, UPNE, 2004, p. 139-140 

ชาวฟาลาซมูราเป็นลูกหลานของชาวเบตาอิสราเอล ที่หันไปนับถือศาสนาคริสต์ บางส่วนกลับไปปฏิบัติตามหลักศาสนายูดายและที่อาศัยอยู่ในชุมชนของ ชาวฟาลาซมูรา  ผู้นำทางจิตวิญญาณของชาวเบตาอิสราเอลได้ถกเถียงเกี่ยวกับการยอมรับว่าชาวฟาลาซมูราเป็นชาวยิวShas to help speed up Ethiopian Jewry immigration to Israel  Israel Insider และยังเป็นหัวข้อถกเถียงในสังคมอิสราเอล Israel is losing its sovereignty Ha'aretz.Israel "can't bring all Ethiopian Jews at once" - foreign minister. Asia Africa Intelligence Wire (From BBC Monitoring International Reports).Israel orchestrates mass exodus of Ethiopians. Knight Ridder/Tribune News Service.Families Across Frontiers, p. 391, ISBN 90-411-0239-6
thumb|บริเวณที่ชุมชนชาวเบตาอิสราเอลอาศัยอยู่ในปัจจุบัน
thumb|right|แผนที่การอพยพของชาวเบตาอิสราเอล
 อ้างอิง
# สนามกีฬาแอร์ราเซเดเอ
สนามกีฬาแอร์ราเซเดเอ  หรือ สนามกีฬากูร์นัลยา-อัลปรัต  เป็นสนามฟุตบอลที่นั่งทุกที่ บริเวณชานเมืองกูร์นัลยาและอัลปรัต ใกล้กับเมืองบาร์เซโลนา ในประเทศสเปน ใช้เวลาในการก่อสร้าง 3 ปี ด้วยงบประมาณราว 60 ล้านยูโร สร้างเสร็จในฤดูร้อนปี ค.ศ. 2009 

เป็นสนามกีฬาเหย้าแห่งใหม่ของสโมสรแอร์ราเซเด อัสปัญญ็อล และได้รับรางวัลสนามแห่งปี จากรางวัลสนามกีฬาธุรกิจ เมื่อวันที่ 18 มิถุนายน ค.ศ. 2010 ที่ดับลิน สนามกีฬาจุคนได้ 40,500 คน แทนที่สนามกีฬาเดิม
# แอร์ราเซเด อัสปัญญ็อล
ราชสโมสรกีฬาสเปนแห่งบาร์เซโลนา (,) หรือเรียกโดยย่อว่า  อัสปัญญ็อล  เป็นสโมสรฟุตบอลในประเทศสเปน ตั้งอยู่ในเมืองบาร์เซโลนา แคว้นกาตาลุญญา ปัจจุบันลงเล่นอยู่ในลาลิกา ลีกสูงสุดของประเทศสเปน

สโมสรก่อตั้งขึ้นในปี ค.ศ. 1900 ปัจจุบันพวกเขาใช้สนามกีฬาแอร์ราเซเดเอ ที่รองรับผู้ชมได้มากกว่า 40,000 ที่นั่งเป็นสนามเหย้า อัสปัญญ็อล ชนะเลิศโกปาเดลเรย์ 4 สมัย ล่าสุดเกิดขึ้นในปี ค.ศ. 2006 พวกเขามีผลงานที่ดีที่สุดในระดับยุโรป ด้วยการผ่านเข้าสู่รอบชิงชนะเลิศยูฟ่าคัพ ในปี ค.ศ. 1988 และ 2007 สโมสรมีการแข่งขันกับบาร์เซโลนา คู่แข่งร่วมเมืองมาอย่างยาวนาน โดยเรียกการพบกันของทั้งสองทีมว่าแดร์บีบาร์ซาลูนี
# ไซท์เกเบอร์
ไซท์เกเบอร์  เป็นสัญญาณภายนอกที่ส่งนัยกำหนดจังหวะแก่นาฬิกาภายในสิ่งมีชีวิต ให้เดินสอดคล้องกับวงรอบกลางวัน/กลางคืน ใน 24 ชั่วโมงของโลก
ไซท์เกเบอร์ที่แรงที่สุดสำหรับทั้งพืชและสัตว์คือ แสง ไซท์เกเบอร์ชนิดที่ไม่ใช่แสงมีทั้ง อุณหภูมิ ปฏิสัมพันธ์ทางสังคม แบบแผนการกิน-ดื่ม เป็นต้น

คำเยอรมัน "ไซท์เกเบอร์" ถูกนำมาใช้ในภาษาอังกฤษ เมื่อเยือร์เกน อัสชอฟฟ์ หนึ่งในผู้ก่อตั้งสาขากลไกเวลาทางชีวภาพ ใช้มันในทศวรรษ 1960  ปัจจุบันมันถูกใช้โดยทั่วไปในวรรณกรรมวิทยาศาสตร์ของสาขานี้
# เงินนิกเกิล
เงินนิกเกิล หรือในชื่ออื่นเช่น อัลปากา, เงินเยอรมัน อาร์เจนตัน เงินใหม่ ทองเหลืองนิกเกิล คือ โลหะผสมของทองแดงกับนิกเกิลและสังกะสีรวมอยู่ โดยส่วนผสมพื้นฐานจะอยู่ที่ ทองแดง 60% นิกเกิล 20% และสังกะสี 20%Tim McCreight, The Complete Metalsmith. เงินนิกเกิลในสมัยใหม่ที่มีระบุไว้ในมาตรฐาน ASTM B122 ที่มีส่วนผสมของสังกะสีจำนวนมาก จะถูกจัดอยู่ในประเภทย่อยของทองเหลืองNickel Silver - retrieved 19 April 2010.

ในเมืองไทย เงินนิกเกิล (มักรู้จักในชื่ออัลปากา) นิยมนำมาหล่อทำพระเครื่อง
# อัลปากา
อัลปากา (ชื่อวิทยาศาสตร์: Vicugna pacos) เป็นสัตว์เลี้ยงลูกด้วยนมที่อยู่ในวงศ์อูฐ (Camelidae) มีลักษณะคล้ายคลึงกับตัวยามา อัลปากาเป็นสัตว์ที่อยู่รวมกันเป็นฝูง พบได้ในที่สูงบริเวณแถบเทือกเขาแอนดีสในทวีปอเมริกาใต้ซึ่งได้แก่ ตอนใต้ของประเทศเปรู ตอนเหนือของประเทศโบลิเวีย ประเทศเอกวาดอร์ และตอนเหนือของประเทศชิลี อัลปากาเป็นสัตว์ที่มีความทรหดอดทนมาก โดยจะอยู่บริเวณที่ระดับความสูงจากน้ำทะเลประมาณ 3,500 เมตร (11,000 ฟุต) ถึง 5,000 เมตร (16,000 ฟุต)
 ลักษณะ 
อัลปากาเป็นสัตว์ที่ไม่มีฟันหน้า มีความสูงเมื่อโตเต็มที่ประมาณ 180 เซนติเมตร ลักษณะคล้ายยามา แต่จะแตกต่างกันตรงที่อัลปากาไม่ได้ถูกเลี้ยงไว้ใช้ขนสัมภาระ แต่จะถูกเลี้ยงเพื่อนำขนมาทำเป็นเสื้อผ้าและเครื่องนุ่งห่ม ขนอัลปากานำมาใช้ประโยชน์ได้หลากหลาย ตั้งแต่ผ้าห่ม เสื้อกันหนาว หมวก ถุงมือ ผ้าพันคอ และเครื่องนุ่งห่มประเภทต่าง ๆ โดยขนของอัลปากาตามธรรมชาติมีหลายสี โดยในเปรูมีการจำแนกสีขนออกเป็น 52 สี ขณะที่ทางออสเตรเลียจำแนกไว้ 12 สี และสหรัฐอเมริกาจำแนกเป็น 16 สี

ขนอัลปากาได้ชื่อว่าเป็นขนสัตว์ที่นุ่มที่สุดในโลกจนได้รับการขนามนามว่า "เส้นใยจากพระเจ้า" ขนของอัลปากาเมื่อตัดแล้วจะมีราคาขายสูงถึงกิโลกรัมละ 30,000 บาท

 พฤติกรรม 
อัลปากามีเสียงร้องหลายเสียง มักร้องเสียงแหลมสูงเมื่อตกอยู่ในภัยอันตราย หมาหรือแมวที่แปลกหน้าอาจทำให้อัลปากานึกว่าตนตกอยู่ในภัยอันตรายได้ มักทำเสียงดูดเพดานอ่อนหรืออาจทำเสียงในโพรงจมูกเมื่อแสดงความเป็นมิตร

อัลปากามักฮัมเป็นเพลงสั้น ๆ เมื่ออยากแสดงให้อัลปากาตัวอื่นรู้ว่าตนอยู่ใกล้หรือกำลังมีความสุข โดยมีเสียงฮัมที่แตกต่างกันไปในแต่ละตัว

มักร้องสูงเหมือนนกเมื่อตัวผู้ต่อสู้กัน ซึ่งอาจเป็นเสียงที่ทำให้ศัตรูหวาดกลัว อัลปากาจะรู้สึกว่าเป็นอันตรายหรือถูกคุกคามเมื่อถูกสัมผัสที่ช่วงก้น และจะป้องกันตัวด้วยการพ่นน้ำลายออกมาเหมือนอูฐ

สัตว์เลี้ยง
ปัจจุบัน มีการนิยมเลี้ยงอัลปากากันหลากหลายมากขึ้นในฐานะของปศุสัตว์และสัตว์เลี้ยง เนื่องจากเป็นสัตว์ที่เชื่องต่อผู้เลี้ยง ผู้ที่มีชื่อเสียงที่เลี้ยงอัลปากาไว้ในฐานะสัตว์เลี้ยง คือ นิโคล คิดแมน และ รอเบิร์ต ดาวนีย์ จูเนียร์ นักแสดงฮอลลีวุด มีราคาซื้อขายกันสูงถึงตัวละหลักแสนหรือล้านบาท อัลปากาสามารถเลี้ยงไว้ในบ้านได้เหมือนกับสุนัขโกลเดินริทรีฟเวอร์ตัวหนึ่ง ให้อาหารด้วยหญ้าและเสริมด้วยอาหารเม็ด อัลปากาเป็นสัตว์ที่รักสะอาด ขับถ่ายอย่างเป็นที่เป็นทางในพื้นทรายที่เตรียมไว้ให้ และเป็นสัตว์ที่ไม่มีกลิ่นเหม็นแม้ไม่ได้อาบน้ำ อัลปากาจะอาบน้ำต่อเมื่อถูกส่งเข้าประกวด ซึ่งต้องใช้เวลาเป่าขนนานถึง 4 ชั่วโมงให้แห้งต่อตัว

ในประเทศไทย มีฟาร์มเลี้ยงอัลปากาที่ใหญ่ที่สุดอยู่ที่อำเภอสวนผึ้ง จังหวัดราชบุรี บนพื้นที่กว่า 250 ไร่ หน้า 32, แรกสัมผัส อัลปาก้า หัวใจยิ้มแม้ดวงตาปิด โดย พรประไพ เสือเขียว. เดลินิวส์ฉบับที่ 23,741: วันจันทร์ที่ 13 ตุลาคม พ.ศ. 2557 แรม 5 ค่ำ เดือน 11 ปีมะเมีย
# อินาสึมะอีเลฟเวน GO
อินาสึมะอีเลฟเวน GO ไชน์ / ดาร์ค  เป็นวิดีโอเกมชุดที่ 4 ของซีรีส์อินาสึมะอีเลฟเวน โดยดำเนินเนื้อหาต่อจากอินาสึมะอีเลฟเวนในช่วง 10 ปีโดยดำเนินเนื้อหาด้วยตัวละครชุดใหม่ เริ่มวางจำหน่ายเมื่อวันที่ 15 ธันวาคม ค.ศ. 2011 โดยถูกผลิตสำหรับเครื่องนินเทนโด ทรีดีเอส

 จุดสำคัญ 
อินาสึมะอีเลฟเวน GO เป็นซีรีส์ใหม่ของซีรีส์เกมอินาสึมะอีเลฟเวนโดยดำเนินเนื้อหาหลังจากที่เอนโด มาโมรุในยุค 10 ปีและได้ดำเนินเนื้อหาตัวละครใหม่ที่เกี่ยวข้องกับภาคนี้ด้วยเช่นกัน โดยตัวเอกหลักคือ มัทสึคาเซะ เทนมะสุดยอดเกมฟุตบอลภาคใหม่กำหนดชื่อแล้ว นักเรียนคนใหม่แห่งโรงเรียนไรมง และสมาชิกชุดใหม่ของชมรมฟุตบอลของโรงเรียนไรมงที่ปรากฏในภาคนี้ด้วยเช่นกัน และทั้งนี้เอนโดได้เป็นโค้ชของทีมชมรมฟุตบอลไรมง

ในเกมถูกแบ่งออกเป็น 2 เวอร์ชันคือ ไชน์ และ  ดาร์ค โดยจุดแตกต่างคือศัตรูที่ปรากฏตัวในภาคนี้และตัวละครที่ปรากฏในเกม ซึ่งแต่ละเวอร์ชันจะมีจุดแตกต่างด้วยกันดังนี้

เวอร์ชันไชน์จะเจอกับ คิยามะ ฮิโรโตะ เป็นตัวละครในเวอร์ชันนี้ ส่วนเวอร์ชันดาร์คจะเจอกับ คาเซมารุ อิจิโรตะ เป็นตัวละครในเวอร์ชันนี้ ภรรยาของเอนโดจะแตกต่างกันคือเวอร์ชันไชน์จะเป็น เอนโด นัตสึมิ เวอร์ชันดาร์คเป็น เอนโด ฟุยูกะ

ทีมที่จะปรากฏในเวอร์ชันไชน์คือ อันลิมิเต็ดไชน์นิ่ง โดยมี ฮาคุริว เป็นกัปตันทีม ส่วนเวอร์ชันดาร์คจะเจอกับทีม แอนเชียนดาร์ค โดยมี ชู เป็นกัปตันทีม

 เนื้อเรื่อง 
หลังจาก 10 ปี ในช่วงการแข่งขันฟุตบอลฟรอนเทียร์ อินเตอร์เนชันแนลสิ้นสุดลงทีมอินาสึมะเจแปนเป็นผู้ชนะเลิศจากการแข่งขัน ทำให้กีฬาฟุตบอลกลายเป็นกีฬาที่นิยมมากที่สุดทั้งประเทศ แต่ด้วยกีฬาฟุตบอลได้รับความนิยมอย่างมากจนเกิดกระแสตัววัดระดับทางสังคม จนกระทั่งเกิดองค์กรที่ชื่อว่า ฟิฟธ์เซ็กเตอร์ เป็นองค์กรทำจัดการกีฬาฟุตบอลเพื่อความเสมอภาคเท่าเทียมกันในสังคม

มัทสึคาเซะ เทนมะ สมาชิกใหม่ของชมรมฟุตบอลไรมง ที่จะฟื้นความรักฟุตบอลการปฏิวัติของเด็กได้เริ่มต้นขึ้น.. ในขณะเดียวกันการแข่งขันระดับเยาวชน ฟุตบอลฟรอนเทียร์ หลังจากช่วง 10 ปี การแข่งขันโฮลี่โรด ได้เริ่มต้นขึ้นมาเช่นกัน

 รูปแบบการเล่น 
อินาสึมะอีเลฟเวน GO ในปรับเปลี่ยนระบบภาพโดยปรับเปลี่ยนภาพจากกราฟิกโพลีกอนเป็นภาพกราฟิกสามมิติ และระบบการเล่นได้พัฒนาเพิ่มขึ้นมาเช่นโหมดแบทเทิลเป็นการเล่นระหว่างนักเตะทั้ง 5 และระบบสนามต่อสู้ซึ่งเพิ่มความสามารถเอาไว้รวมถึงระบบนักเตะโดยมีระบบอวตารเพิ่มขึ้นมา

 ตัวละคร 

 เพลงประกอบ 
ไชน์
"Ohayo! Shining Day" 
ร้องโดย T-Pistonz+KMC
"HAJIKE-YO"
ร้องโดย โซระโนะ อาโออิ (ซายากะ คิตาฮาระ)
ดาร์ค
"Uchikudark!" 
ร้องโดย T-Pistonz+KMC
"Aijo Jonetsu Neppuu" 
ร้องโดย โซระโนะ อาโออิ (ซายากะ คิตาฮาระ)

 ข้อมูลอื่นๆ 
อวตาร (化身)
ร่างที่เกิดการรวบรวมพลังจิตใจของผู้เล่นฟุตบอล โดยจะมีรูปร่างและประเภทที่แตกต่างกัน โดยร่างอวตารจะอยู่บนหัวของผู้เล่นฟุตบอล
ซี้ด (シード)
ชื่อนักเล่นฟุตบอลที่ฟิฟธ์เซ็กเตอร์ส่งเข้ามาในชมรมฟุตบอลต่างๆ เพื่อเป็นสมาชิกในทีมหรือจับตาดูสมาชิกชมรมฟุตบอลต่างๆ
โฮลีโรด (ホーリーロード)
ชื่อการแข่งขันกีฬาฟุตบอลระดับเยาวชน พัฒนาจากการแข่งขัน ฟุตบอลฟรอนเทียร์ เมื่อ 10 ปีก่อน แต่มีจุดแตกต่างคือ ได้เพิ่มการเลือกตั้งคัดเลือก จักรพรรดิศักดิ์สิทธิ์ ของฟิฟธ์เซ็กเตอร์ด้วย
# โหด เลว ดี (ภาพยนตร์เกาหลี)
โหด เลว ดีนิตยสาร Starpics ปีที่ 46 ฉบับที่ 6 ปักษ์หลัง มีนาคม 2554 หน้า 121 (หรือ A Better Tomorrow) เป็นภาพยนตร์เกาหลี ที่รีเมคมาจากภาพยนตร์ฮ่องกงที่กำกับโดยจอห์น วู เรื่อง โหด เลว ดี ที่โจว เหวินฟะ เคยนำแสดงใน ค.ศ. 1986 และภาพยนตร์เวอร์ชันเกาหลีชุดนี้ สามารถทำเงินเป็นอันดับหนึ่งบ็อกซ์ออฟฟิศในเกาหลีใต้ในสัปดาห์แรกเปิดตัว และมีการถ่ายทำทั้งในเกาหลีใต้, จีน, ญี่ปุ่น และไทย กำกับภาพยนตร์โดยซอง เฮซึง ซึ่งภาพยนตร์ชุดดังกล่าวเป็นเรื่องราวที่เกี่ยวข้องกับความขัดแย้งระหว่างมาเฟียที่ลักลอบค้าอาวุธในตลาดมืด กับความขัดแย้งที่มีต่อตำรวจ และเป็นเหตุการณ์ของชายสี่คนที่มีทั้งการเชื่อใจ, การทรยศหักหลัง และน้ำใจของลูกผู้ชายเผยโฉมโปสเตอร์แนะนำ 4 ตัวละคร "โหดเลวดี" ฉบับเกาหลี

 รายชื่อนักแสดง 
 จู จินโม รับบทเป็น คิม ฮยอก
 ซอง ซึงฮอน รับบทเป็น ลี ยองชุน
 คิม คังวู รับบทเป็น คิม ชอล
 โจ ฮันซอน รับบทเป็น จอง แทมิน
# เฮิสเดิน-โซลเดอร์
เฮิสเดิน-โซลเดอร์  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 32,000 คน เกิดขึ้นจากการควบรวมเฮิสเดินและโซลเดอร์เข้าไว้ด้วยกันในวันที่ 1 มกราคม ค.ศ. 1977 ภายในพื้นที่ 5,323 เฮกตาร์ ติดต่อกับคลองอัลเบิร์ตและทางหลวงยุโรปสาย E314 ในอดีต เฮิสเดิน-โซลเดอร์มีเหมืองถ่านหิน ซึ่งทำให้มีแรงงานต่างชาติ เช่น ชาวสเปน อิตาลี และตุรกี เป็นจำนวนมาก และทำให้เกิดความหลากหลายทางวัฒนธรรมขึ้น

 ความสัมพันธ์ระหว่างประเทศ 
เฮิสเดิน-โซลเดอร์มีเมืองพี่น้องอยู่ทั้งหมด 5 เมือง ได้แก่
  : บาทอาร็อลเซิน (Bad Arolsen)
  : บรีล็อน (Brilon)
  : เอแด็ง (Hesdin)
  : เอร์เดก (Erdek)
  : แซ็งตูว์แบร์ (จังหวัดลักเซมเบิร์ก) (Saint-Hubert)

 แหล่งข้อมูลอื่น 

 เว็บไซต์อย่างเป็นทางการของเฮิสเดิน-โซลเดอร์
# ดับเบิลยูดับเบิลยูอี ทริบิวท์ทูเดอะทรูพ
ดับเบิลยูดับเบิลยูอี ทริบิวท์ทูเดอะทรูพ เป็นรายการโทรทัศน์พิเศษของสมาคมมวยปล้ำ เวิลด์เรสต์ลิงเอ็นเตอร์เทนเมนต์ (WWE) โดยออกอากาศทุกๆปี

 แหล่งข้อมูลอื่น 
 WWE Tribute to the Troops official website
 Mike "The Miz" On Tribute to the Troops on SportsTownChicago.com
# คาบสมุทรโอชิกะ
คาบสมุทรโอชิกะ (, หรืออ่านว่า "โอจิกะ") เป็นคาบสมุทรซึ่งยื่นออกไปทางตะวันออกเฉียงใต้สู่มหาสมุทรแปซิฟิกจากชายฝั่งจังหวัดมิยางิ ทางตะวันออกเฉียงเหนือของเกาะฮนชู ซึ่งเป็นเกาะหลักของประเทศญี่ปุ่น

คาบสมุทรดังกล่าวเป็นทางผ่านของนักท่องเที่ยวที่มักจะเดินทางไปยังเกาะศักดิ์สิทธิ์คิงกาซัง ซึ่งสามารถไปถึงได้โดยเรือเฟอร์รีที่แล่นระหว่างเมืองท่าล่าวาฬจากอายูกาวะในอิชิโนมากิ จังหวัดมิยางิ และจากโอนากาวะ

 แผ่นดินไหวและคลื่นสึนามิ พ.ศ. 2554 
คาบสมุทรโอชิกะเป็นส่วนของเกาะฮนชูที่ใกล้กับจุดเหนือศูนย์แผ่นดินไหวของเหตุการณ์แผ่นดินไหวและคลื่นสึนามิในโทโฮกุ พ.ศ. 2554 มากที่สุด ซึ่งอยู่ห่างจากจุดดังกล่าวอย่างน้อย 72 กิโลเมตร โดยมีเพียงเกาะขนาดเล็กเท่านั้นที่อาจอยู่ใกล้จุดเหนือศูนย์แผ่นดินไหวมากกว่าไม่กี่กิโลเมตร รายงานเมื่อวันที่ 14 มีนาคม พบร่างผู้เสียชีวิตอย่างน้อย 1,000 คนเกยอยู่บนคาบสมุทร เหตุแผ่นดินไหวดังกล่าวได้เคลื่อนคาบสมุทรโอชิกะเข้าหาจุดเหนือศูนย์แผ่นดินไหว 5.3 เมตร และทำให้ความสูงลดลง 1.2 เมตร
# ดับเบิลยูดับเบิลยูอีเฟทัลโฟร์เวย์
ดับเบิลยูดับเบิลยูอี เฟทัลโฟร์เวย์  เป็นรายการมวยปล้ำอาชีพเพย์-เพอร์-วิวของดับเบิลยูดับเบิลยูอี ประจำต้นเดือนมิถุนายน ที่ดำเนินการฉายตั้งแต่ปี ค.ศ. 2010 โดยจะเป็นแมทช์การปล้ำประเภทสี่เส้า ในปี ค.ศ. 2011 รายการนี้ได้ถูกยุบและเปลี่ยนรายการมาเป็น ดับเบิลยูดับเบิลยูอี แคปิเทล พูนิชเมนท์ ต่อมาในปี ค.ศ. 2012 ทางดับเบิลยูดับเบิลยูอี ได้ประกาศว่า ดับเบิลยูดับเบิลยูอี ไฟเทอร์โฟร์เวย์ จะกลับมาในศึกเพย์-เพอร์-วิว แทนดับเบิลยูดับเบิลยูอี แคปิเทล พูนิชเมนท์http://www.wrestlinginc.com/wi/news/0126/548987/

ในศึกนี้จะมีแมทช์การปล้ำ 3 คู่ เพื่อชิงแชมป์กัน ไดแก่ WWE Championship ,World Heavyweight Championship และ WWE Divas Championship ในแมทช์การปล้ำสี่เส้าเท่านั้น

 วันที่และสถานที่ของเฟทัลโฟร์เวย์ 
รายการวันที่จัดเมืองที่จัดสถานที่จัดเมนอีเวนท์ (คู่เอก)เฟทัลโฟร์เวย์ (2010)20 มิถุนายน ค.ศ. 2010อันชั่นเดล ,รัฐนิวยอร์กแนสเส้า เวเทอร์แลนส์ เมมอร์เรียล โคลิเสียม
# ไวรัสเริม
เฮอร์ปีส์ซิมเพล็กซ์ไวรัส  ชนิดที่ 1 และ 2 (HSV-1 และ HSV-2) หรือฮิวแมนเฮอร์ปีส์ไวรัสชนิดที่ 1 และ 2  เป็นไวรัสชนิดหนึ่งในแฟมิลี Herpesviridae ซึ่งทำให้เกิดการติดเชื้อในมนุษย์ ทั้ง HSV-1 และ HSV-2 เป็นเชื้อที่ติดต่อได้และพบได้ทั่วไป สามารถติดต่อได้เมื่อมีการเพิ่มจำนวนในผู้ติดเชื้อทำให้มีการผลิตตัวไวรัสออกมา

อาการของการติดเชื้อ HSV คือทำให้มีตุ่มน้ำใสบนผิวหนังหรือเยื่อเมือกในปาก ริมฝีปาก และอวัยวะเพศ
 External links 
 Genital Herpes - Public Health Agency of Canada
 Herpes simplex: Host viral protein interactions: A database of HSV-1 interacting host proteins
# Neisseria meningitidis
Neisseria meningitidis (ไนซีเรีย เมนิงไจไทดิส) เป็นแบคทีเรียกรัมลบรูปกลมอยู่เป็นคู่ อาศัยอยู่ได้ในหลายสภาวะ เป็นที่รู้จักในฐานะเป็นเชื้อก่อโรคเยื่อหุ้มสมองอักเสบและโรคติดเชื้อเมนิงโกคอคคัสหรือไข้กาฬหลังแอ่นอื่นๆ เช่น meningococcemia เชื้อนี้เป็นสาเหตุหลักของการเสียชีวิตและทุพพลภาพของเด็กและสตรีมีครรภ์ในประเทศอุตสาหกรรมและมีการระบาดในกะปิทวีปแอฟริกาและเอเชีย
# แม่น้ำตีเอเต
แม่น้ำตีเอเต  เป็นแม่น้ำในรัฐเซาเปาลู ประเทศบราซิล มีความยาว 804 กิโลเมตร มีต้นน้ำอยู่ในทิวเขาใกล้ชายฝั่งมหาสมุทรแอตแลนติก ไหลไปทางตะวันตกเฉียงเหนือผ่านตอนกลางของรัฐ ไหลลงแม่น้ำปารานา แม่น้ำสายนี้ไหลผ่านเมืองเซาเปาลู

ตีเอเต
# แม่น้ำเนริส
แม่น้ำเนริส  หรือ แม่น้ำวีลียา  เป็นแม่น้ำในประเทศเบลารุสและประเทศลิทัวเนีย มีความยาว 510 กม. มีต้นแม่น้ำอยู่ในประเทศเบลารุส ไหลไปทางตะวันตก โดยไหลลงแม่น้ำเนมันที่เมืองเกานัส ประเทศลิทัวเนีย

เนริส
เนริส
# ทีเอ็นเอ เอกซ์ดิวิชัน แชมเปียนชิป
อิมแพ็ค เอ็กซ์ ดิวิชั่น แชมเปี้ยนชิพ  เป็นเข็มขัดแชมป์รองของโกเบิลฟอร์ซเรสต์ลิง หรือชือเดิมของสมาคมคือ โทเทิลนอนสต็อปแอคเชินเรสต์ลิง (TNA) ก่อตั้งขึ้นเมื่อวันที่ 19 มิถุนายน ค.ศ. 2002

เป็นเข็มขัดแชมป์นี้เคยเป็นที่รู้จักกันในชื่อ TNA X Division Championship ,Impact Wrestling X Division Championship ,NWA X Championship, NWA–TNA X Championship และ NWA–TNA X Division Championship

ประวัติ
 เอ็กซ์ดิวิชั่น 

TNA เอ็กซ์ดิวิชั่น ก่อตั้งเมื่อวันที่ 20 มิถุนาน ค.ศ. 2002 ในช่วงศึกของ Total Nonstop Action's first weekly PPV ด้วยแมทช์การปล้ำแทกทีม 6 คน คือ Jimmy Yang, Jorge Estrada, และSonny Siak ทีเรียกรวมกันว่า Flying Elvises  เอาชนะ A.J. Styles, Jerry Lynn, และLow Ki หลังจากวันนั้นในการบันทึกเทป PPV สัปดาห์ถัดไป TNA ได้เปิดตัว X Division Championship ซึ่งเป็นที่รู้จักในขณะนั้นชื่อ X Championship เพื่อแสดงให้เห็นถึงส่วน X Division ที่โดดเด่นมากขึ้น 

X Division เป็นแนวมวยปล้ำนวัตกรรมใหม่ที่ผสมผสานทั้งมวยปล้ำแบบดั้งเดิม และสไตล์มวยปล้ำที่มีความเสี่ยงสูงรวมอยู่ด้วยใน cruiserweight divisions และlucha libre

แมทช์พิเศษ
TNA มีรูปแบบการแข่งขันแบบพิเศษ สำหรับการชิงแชมป์ X Division ซึ่งมี 3 แมทช์ใช้ใน TNA คือ Ultimate X match, The Steel Asylum, และXscape match

สถิติในการครองแชมป์เอ็กซ์ดิวิชั่น
ถึง  , 
†เป็นแชมป์คนปัจจุบัน<1เป็นแชมป์ที่ครองไม่ถึง 1 วัน
ลำดับ รายชื่อนักมวยปล้ำสมัยที่ครองระยะเวลาการครอง (วัน)1   8  4322   6  3723   5  3504   3  3395   5  3126   2  3107   6  2948   4  2809   6  27210 Zema Ion/DJZ  2  24611   5  23912   2  20213   1  19914   2  19615   2  15416   2  15017   1  13718   3  12219   1  11020  †  1  +21   2  84   1  8423   1  8124   1  7725    1  6426   1  63   1  63   1  6329   1  5530   1  5231   2  4332   2  30 Lashley  1  30 Robbie E  1  30 35   1  2836   1  2037   1  1438Mike Bennett  1  139   1  <1
# พระมงคลสุทธิคุณ (ฟู อติภทฺโท)
พระมงคลสุทธิคุณ นามเดิม ฟู ดวงดารา ฉายา อติภทฺโท เป็นพระราชาคณะชั้นสามัญ อดีตที่ปรึกษาเจ้าคณะอำเภอบางปะกง และอดีตเจ้าอาวาสวัดบางสมัคร

 ชาติภูมิ 
พระมงคลสุทธิคุณ (หลวงพ่อฟู) มีนามเดิมว่า ฟู ดวงดารา เกิดเมื่อวันที่ 3 ธันวาคม พ.ศ. 2465 ตรงกับวันอาทิตย์ ขึ้น 15 ค่ำ เดือนอ้าย ปีจอ ณ บ้านบางสมัคร อำเภอบางปะกง จังหวัดฉะเชิงเทรา โยมบิดาชื่อนายนุ่ม ดวงดารา โยมมารดาชื่อนางเปี่ยม ดวงดารา
ในช่วงวัยเยาว์ ได้รับการศึกษาจนจบระดับชั้นประถมศึกษาปีที่ 4 จากนั้นจึงได้ออกมาช่วยบิดา-มารดาประกอบอาชีพ ด้วยครอบครัวมีฐานะยากจน

 อุปสมบท 
เมื่ออายุครบ 20 ปีบริบูรณ์ ได้อุปสมบทเป็นพระภิกษุสงฆ์เมื่อวันพฤหัสบดีที่ 1 พฤษภาคม พ.ศ. 2485 ณ พัทธสีมาวัดบางสมัคร โดยมีพระครูพิบูลย์คณารักษ์ (ดิ่ง คงฺคสุวณฺโณ) วัดอุสภาราม (บางวัว) เป็นพระอุปัชฌาย์ พระครูธรรมกิจจานุรักษ์ (ชื้อ พฺรหฺมสโร) วัดทองนพคุณ เขตคลองสาน กรุงเทพฯ เป็นพระกรรมวาจาจารย์ พระครูเมธีธรรมโฆสิต (จอม) อดีตเจ้าอาวาสวัดบางสมัคร เป็นพระอนุสาวนาจารย์ ได้รับฉายาว่า “อติภทฺโท”

 วิทยฐานะ 
 สอบได้นักธรรมชั้นตรี - ชั้นโท สำนักเรียนวัดทองนพคุณ กรุงเทพฯ
 พ.ศ. 2487 ได้ย้ายไปจำพรรษาที่วัดอุทยานนที จ.ชลบุรี เพื่อเรียนนักธรรมชั้นเอก
 พ.ศ. 2492 สอบได้เปรียญธรรม 4 ประโยค

 ตำแหน่งการปกครองคณะสงฆ์ 
 พ.ศ. 2501 - 2505 เป็นเจ้าอาวาสวัดอู่ตะเภา จังหวัดชลบุรี
 พ.ศ. 2501 เป็นพระกรรมวาจาจารย์
 พ.ศ. 2501 - 2505 เป็นเจ้าคณะตำบลหนองไม้แดง จังหวัดชลบุรี
 พ.ศ. 2503 เป็นพระอุปัชฌาย์
 พ.ศ. 2505 ตำแหน่งเจ้าอาวาสวัดบางสมัครว่างลง ชาวบ้านจึงนิมนต์ให้มาเป็นเจ้าอาวาสวัดบางสมัคร
 พ.ศ. 2514 - 2546 เป็นเจ้าคณะอำเภอบางปะกง
 พ.ศ. 2546 - พ.ศ. 2564 เป็นที่ปรึกษาเจ้าคณะอำเภอบางปะกง

 ด้านพุทธาคม 
หลวงพ่อฟูได้สืบทอดพุทธาคมจากพระเกจิคณาจารย์หลายรูป อาทิ หลวงพ่อดิ่ง วัดบางวัว, หลวงพ่อคง วัดวังสรรพรส, หลวงพ่อบุญมี วัดบึงกระจับ เป็นต้น

 สมณศักดิ์ 
 พ.ศ. 2501 เป็นพระครูสัญญาบัตร เจ้าคณะตำบล ชั้นตรี ที่ พระครูมนูญธรรมรัต
 พ.ศ. 2514 เป็นพระครูสัญญาบัตร เจ้าคณะอำเภอ ชั้นโท ในราชทินนามเดิม
 พ.ศ. 2518 เป็นพระครูสัญญาบัตร เจ้าคณะอำเภอ ชั้นเอก ในราชทินนามเดิม
 พ.ศ. 2532 เป็นพระครูสัญญาบัตร เจ้าคณะอำเภอ ชั้นพิเศษ ในราชทินนามเดิม
 พ.ศ. 2547 เป็นพระราชาคณะชั้นสามัญที่ พระมงคลสุทธิคุณ

 มรณภาพ 
พระมงคลสุทธิคุณ มรณภาพเมื่อวันที่ 9 ตุลาคม พ.ศ. 2564 เวลา 02.00 น. ณ โรงพยาบาลจุฬาลงกรณ์ สภากาชาดไทย สิริอายุ 98 ปี พรรษา 79
# แบลร์ วอลดอร์ฟ
แบลร์ วอลดอร์ฟ เป็นตัวละครหลักของซีรีส์ที่สร้างขึ้นมาจากนวนิยายชื่อดังจากหนังสือชุด Gossip Girl ที่ถูกแต่งขึ้นโดย Cecily von Ziegesar โดยผู้มารับบทเป็น แบลร์ วอลดอร์ฟในซีรีส์ทีวีชุดคือ ลีห์ตัน มีสเตอร์ นักแสดงชาวอเมริกัน

ฤดูกาลที่1 

ฤดูกาลที่ 2

ฤดูกาลที่ 3

ฤดูกาลที่ 4

<noinclude>